cyanic-selkie/wikianc huggingface dataset:
செபதேயுவின் மகன் யாக்கோபு
பக்தி முயற்சிகள்
இவரின் விழா நாள் 25 ஜூலை அன்று கத்தோலிக்க திருச்சபை, ஆங்கிலிக்கம், லூதரனியம் மற்றும் சில சீர்திருத்தத் திருச்சபைகளில் கொண்டாடப்படுகின்றது. மரபுவழி திருச்சபைகளில் 30 ஏப்ரலில் கொண்டாடப்படுகின்றது.
காங்கோ
புனித யாக்கோபுவிற்கு நடு ஆப்பிரிக்காவில் உள்ள காங்கோ பேரரசில் சிறப்பு பக்தி முயர்ச்சிகள் உள்ளது. 1483ஆம் ஆண்டு போர்த்துகீசியர் இங்கு வந்து இறங்கிய போது, இவரின் பக்தி முயர்ச்சிகளை கொண்டு வந்தனர். இந்நாட்டின் பேரரசம் முதலாம் அல்போன்சோ இவரால் தனக்கு போரில் வெற்றி கிடைத்தது என்று கூறி இவரின் விழாநாளை தேசிய விடுமுறை நாள் ஆக்கினான். காலப்போக்கில் புனித யாக்கோபுவின் நாள் காங்கோ பேரரசில் தேசிய விடுமுறை நாள் வழக்கமாகிப் போனது.. அன்று வரிகளை அன்று சேகரிக்கப்பட்டன. இராணுவ பணிக்கு தகுதி உள்ள ஆண்கள் ஆயுதமேந்தி தோன்ற பணிக்கப்பட்டனர். பொதுவாக வட்டார கொண்டாட்டங்களும், தலைநகரில் பெருவிழாவும் கொண்டாடப்பட்டன. பின் நாட்களில் இங்கிருந்த அடிமைகள் புதிய உலகிற்கு கொண்டு செல்லப்பட்டபோது இக்கொண்டாட்டங்களை உடன் எடுத்துச்சென்றனர். இந்நாள் அளவும் ஹெய்டி மற்றும் போர்த்தோ ரிக்கோவில் இவ்விழா கொண்டாடப்படுகின்றது.
இசுலாம்
திருக்குரானுக்கு உரை எழுதிய பலர் இவரை இயேசுவின் சீடரெனக்கொள்கின்றனர். அவர்கள் இவரை يعقوب என அழைக்கின்றனர்.
மொர்மனியம்
மொர்மனிய கொள்கயை உடையவர்கள் இவர் பேதுருவுடனும் யோவானுடனும் 1829-ஆம் ஆண்டு உயிர்பெற்று வந்து இக்கொள்கயின் பரப்புணரான ஜோசப் ஸ்மித்தை குருவாக திருநிலைப்படுத்தி அப்போஸ்தலிக்க வழிமரபை தொடரச்செய்ததாக நம்புகின்றனர்.
வெளி இணைப்புகள்
பகுப்பு:திருத்தூதர்கள் பகுப்பு:கிறித்தவப் புனிதர்கள் பகுப்பு:44 இறப்புகள் பகுப்பு:கிறித்தவ மறைசாட்சிகள் பகுப்பு:கிறித்தவ தொன்மவியல்
ஜோசப் மர்பி
ஜோசப் மர்பி (Joseph Murphy) (மே 20, 1898 - டிசம்பர் 16, 1981) அயர்லாந்தில் பிறந்தார், இவர் இயற்கை சார்ந்த அமெரிக்க எழுத்தாளர் மற்றும் புதிய சிந்தனை திருப்பணியாளர், இறை அறிவியல் மற்றும் சமய அறிவியலில் போதகராகவும் திகழ்ந்தார்.
ஆரம்ப வாழ்க்கை
மர்பி, ஒரு தனியார் சிறுவர்களின் பள்ளிக்கூடத் தலைமை ஆசிரியரின் மகனாக அயர்லாந்தில் பிறந்தார். இவர் ஒரு ரோமன் கத்தோலிக்கராக வளர்ந்தார். அவர் போதகர் ஆவதற்கு முன்பே தன் இருபதாம் வயதில் இயேசு சபையில் உறுப்பினராக சேர்ந்தார். குணமாக்கும் பிரார்த்தனையுடன் ஒரு அனுபவம் அவருக்கு கிடைத்தது, அதன் பின்பு அவர் இயேசு சபையை விட்டு வெளியேறி ஐக்கிய அமெரிக்க நாடுகளுக்குச் சென்றார். அங்கு அவர் நியூயார்க் நகரத்தில் ஒரு மருந்து தயாரிப்பாளராக ஆனார் (அந்த சமயத்தில் வேதியியல் பட்டம் பெற்றார்). 1931 ஆம் ஆண்டில் எம்மெட் பாக்ஸ் (Emmet Fox) திருப்பணியாளராகப் பொறுப்பேற்ற குணமாக்கும் தேவாலயத்திற்கு செல்லத் தொடங்கினார்
தொழில் வாழ்க்கை
மர்பி இந்தியாவுக்குப் பயணம் செய்தார். அங்கு இந்திய முனிவர்களுடன் நிறைய நேரம் செலவிட்டார். அத்தோடு இந்து சமயத் தத்துவத்தை கற்றுக் கொண்டார். அவர் பின்னர் அமெரிக்காவில் இந்து சிந்தனைகள் கொண்ட ஒரு புதிய தேவாலயத்தை உருவாக்கினார். 1940 களின் மத்தியில், அவர் லாஸ் ஏஞ்சல்சுக்குச் சென்றார். அங்கு அவர் சமய அறிவியல் நிறுவனர் ஏர்னஸ்ட் ஹோல்ம்சை சந்தித்தார். 1946 இல் ஹோல்ம்சால் சமய அறிவியலுக்குப் போதகராக நியமிக்கப்பட்டார், அதன் பிறகு நியூயார்க்கில் உள்ள ரோச்செஸ்டரில் போதனை செய்தார். பின்னர் லாஸ் ஏஞ்சல்சில் உள்ள சமய அறிவியல் நிறுவனத்திற்கு போதகரானார். இறை அறிவியல் சங்கத்தின் தலைவர் எர்வின் கிரெக்குடன் ஏற்பட்ட தொடர்பால் இறை அறிவியலில் இணைந்தார். 1949 இல் அவர் லாஸ் ஏஞ்சலஸ் இறை அறிவியல் தேவாலயத்தின் திருப்பணியாளராகி அத்தேவாலயத்தினை நாட்டின் மிகப்பெரிய புதிய சிந்தனை சபைகளில் ஒன்றாக உருவாக்கினார்
சொந்த வாழ்க்கை மற்றும் இறப்பு
அடுத்த தசாப்தத்தில், மர்பி திருமணம் செய்து கொண்டார். பின்னர், தெற்கு கலிபோர்னியா பல்கலைக்கழகத்தில் உளவியலில் முனைவர் பட்டம் பெற்றார். அதன் பின்னர் எழுதத் தொடங்கினார். அவரது முதல் மனைவி 1976 ல் இறந்த பிறகு, அவர் தனது நீண்டகால செயலாளராக இருந்த, இறை அறிவியல் திருப்பணி செய்பவரை மறுமணம் செய்தார். அவர் தனது திருச்சபையை கலிபோர்னியாவிலுள்ள லுகுனா ஹில்ஸ் நகரத்திற்கு மாற்றினார். அங்கு அவர் 1981 ல் இறந்தார். அவருடைய மனைவியான டாக்டர் ஜீன் மர்பி சில ஆண்டுகள் இந்த சபையைத் தொடர்ந்தார்.
சேனாபதி துடுப்பாட்ட விளையாட்டங்கரம்
சேனாபதி துடுப்பாட்ட விளையாட்டங்கரம் (Senapati Cricket Stadium) இந்தியாவின் சார்க்கண்டு மாநிலத்திலுள்ள பொகாரோ எஃகு நகரத்தில் அமைந்துள்ளது. பொகாரோ துடுப்பாட்ட விளையாட்டரங்கம், பொகாரோ எஃகு நகர துடுப்பாட்ட விளையாட்டரங்கம் என்று பல பெயர்களால் இது அழைக்கப்படுகிறது. சில இரஞ்சிக் கோப்பை மற்றும் மாநில அளவிலான துடுப்பாட்ட போட்டிகள் இங்கு நடைபெற்றுள்ளன. 2013 ஆம் ஆண்டு சனவரி மாத நிலவரத்தின்படி தேசிய அளவிலான போட்டிகள் நடைபெறுவதற்கு இந்த அரங்கம் தயாராக இருந்தது.
வரலாறு
1995 ஆம் ஆண்டில் கட்டப்பட்ட சேனாபதி விளையாட்டரங்கம் தற்போது பொகாரோ எஃகு தொழிற்சாலையால் பராமரிக்கப்படுகிறது. மாவட்ட அளவு, மாநில அளவு மற்றும் எஃகு தொழிற்சாலைகளுக்கிடையிலான அளவு துடுப்பாட்ட போட்டிகள் தற்போது இங்கு நடைபெற்று வந்தாலும் தேசிய அளவிலான போட்டிகளை நடத்தவும் அரங்கம் தயாராக உள்ளது. தேசிய அளவிலான துடுப்பாட்டப் போட்டிகளை ஏற்பாடு செய்வதற்கான அனைத்து அடிப்படை தேவைகளையும் இந்த அரங்கம் பூர்த்தி செய்கிறது.
பொகாரோ மாவட்ட துடுப்பாட்ட சங்கத்தின் பொதுச் செயலாளர் பி. என். சிங் ஒரு பேட்டியில் கீழ்கண்டவாறு கூறினார்: இரஞ்சி கோப்பை போன்ற தேசிய அளவிலான போட்டிகளை நட்த்துவதற்கு நாங்கள் முயற்சி செய்கிறோம். கடந்த இரண்டு ஆண்டுகளாக வாரிய அளவிலான போட்டிகள் இங்கு நடந்துள்ளன. 2011 ஆம் ஆண்டு இங்கு ஒடிசா மற்றும் சார்க்கண்டு மாநில அணிகளுக்கிடையிலான போட்டி நடைபெற்றது. 2012 ஆம் ஆண்டு சார்க்கண்டு அணி மேற்கு வங்காள அணிக்கு எதிராக இங்கு விளையாடியது.
மேற்கோள்கள்
பகுப்பு:சார்க்கண்டு பகுப்பு:இந்தியத் துடுப்பாட்ட மைதானங்கள்
அன்னமங்கலம் ஊராட்சி, பெரம்பலூர்
அன்னமங்கலம் ஊராட்சி (Annamangalam Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 12 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 10148 ஆகும். இவர்களில் பெண்கள் 5003 பேரும் ஆண்கள் 5145 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
தீயணைப்பு நீர்
தீயணைப்பு நீர் அல்லது தீத்தணிப்பு நீர் (fireewater) என்பது தீயினை அணைக்கப் பயன்படும் நீராகும். அந்நீரினை முறையாக வெளியேற்றுதல் அவசியமாகும். ஏனெனில், அந்நீரானது சுற்றுச்சூழலை மிகவும் பாதிக்கக்கூடியது.
பெரும்பாலான தீயணைப்பு சந்தர்ப்பங்களில் பயன்படுத்தப்பட்ட நீரானது தீ அமர்த்தப்பட்டபிறகு வெளியேற்றப்படாமல் உள்ளது. அந்நீரில் கட்டிடங்களில் இருந்து அடித்து வந்த கரைநிலை பொருட்கள் மற்றும் எரிதலில் வெளியிடப்பட்ட கழிவுப்பொருட்கள் காணப்படும். தீத்தணிக்கப் பயன்படுத்தப்பட்ட நீர் அந்த இடத்திலேயே தேங்கியிருப்பது பூச்சிக்கொல்லிகள், கரிம மற்றும் கனிம வேதிப்பொருட்கள், இரசாயனங்கள் போன்றவை அங்கு தங்கி தீமை விளைவிக்கும். சில இடங்களான வேதித் தொழிற்சாலை, நிறுவனங்கள், வயல்வெளி ஆகியவற்றில் பயன்படுத்தப்பட்ட தீத்தணிப்பு நீரானது தன்னுள் கொண்டுள்ள பொருட்களால் பிரத்தியேகமான பிரச்சினைகளைக் கொண்டுவரக்கூடியது.
சில வளாகங்களில் நெகிழிப் பொருட்களின் எரிந்த நிலையானது அந்நீரின் மணம் மற்றும் சுவையினை பெருமளவு பாதிக்கும். அவ்வாறு தீத்தணிக்கப் பயன்படுத்தப்பட்ட நீரினை ஆறு, குளம், போன்ற நீர் நிலைகளில் முறையாக சமன்படுத்தாமல் செலுத்தினால், இந்நிகழ்வு ஆறு மற்றும் குள்த்தின் நீரை குடிக்கவோ உணவு தயாரிக்கவோ பயன்படுத்த இயலாமல் போகும்.
தீத்தணிப்பு நீரை முறையாக அகற்றும் ஒரு வழியானது அந்நீரை அங்கேயே தங்க வைத்து அதன் பிறகு அந்நீரினை சமன்படுத்தி பின்னர் வெளியேற்றுதலாகும். பொதுவாக அங்கீகரிக்கப்பட்ட முறைகளுள் ஒன்றானது தீத்தணிப்பு கழிவு நீரை வாயுப் பைகளில் அடைத்தும், முற்றிலும் அடைக்கப்பட்ட மீண்டும் திரும்பாத வால்வுகளில் பொருத்தியும் தானே தணியும் வகையிலோ, அல்லது அமில கழிவினைக் காரம் கொண்டோ, காரக் கழிவினை அமிலம் கொண்டோ சமன்படுத்தி சீர் செய்யலாம்.
ஒரு தொழிற்சாலையில் தரநிலை சான்று பெற அங்கு தீத்தணிப்பு கழிவு நீர் வெளியேற்றம் மற்றும் இதர மாசுபடுத்திகளை முறையாக வெளியேற்றும் வழிகளும் தெளிவாக அமைக்கப்பட்டிருந்தால் மட்டுமே அந்நிறுவனத்தின் சுற்றுச்சூழல் கொள்கை ISO14001ன்படி முறையாக வடிவமைக்கப்பட்டதாகக் கொள்ளலாம்.
மேற்கோள்கள்
பகுப்பு:மாசடைதல் பகுப்பு:நீர் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
மெய்ப்பாடு (தொல்காப்பிய நெறி)
மெய்யில் படுவது மெய்ப்பாடு. அதாவது உள்ளத்து உணர்ச்சிகள் உடலில் தென்படுவது மெய்ப்பாடு. தொல்காப்பியம் பொருளதிகாரத்தில் உள்ள ஒன்பது இயல்களில் ஆறாவது இயலாக அமைந்திருப்பது மெய்ப்பாட்டியல்ஆகும். தொல்காப்பியம் காட்டும் மெய்ப்பாடுகள் எட்டு. அவை தோன்றும் இடங்கள் என்று ஒவ்வொன்றும் 4 வகைகளாகப் பகுத்துக் காட்டப்பட்டுள்ளன. அன்றியும் 32 மெய்ப்பாடுகள் வேறுபடுத்திக் காட்டப்பட்டுள்ளன. மெய்ப்பாடுகள் தோன்றும் இடங்களை உரையாசிரியர்கள் சுவை என்கின்றனர். இவை உடலின் மெய்ச்சுவைகள். அதாவது மெய்யுணர்வுகள். இவை அனைத்தும் புறப்பொருளில் தோன்றுவன.
இவையேயன்றிக் காதல் வாழ்க்கையில் காதலர்களிடையே தோன்றும் மெய்ப்பாடுகள் அவத்தை, அழிவில்-கூட்டம், ஒப்பு, ஒப்பின்மை என்னும் உணர்ச்சிகளாகக் காட்டப்பட்டுள்ளன.
புறப்பொருள் மெய்ப்பாடுகள்
மெய்ப்பாடு தோன்றுமிடம் சுவை. சுவை என்பது உள்ளத்தில் தோன்றும் சுவை-உணர்ச்சி. அவை எள்ளல், இளமை முதலான 32, மற்றும் உடைமை, இன்புறல் முதலான 32
அகச் சுவைகள் 32
மேலே சொல்லப்பட்ட எட்டு வகையான மெய்ப்பாடுகளின் கூறுகள் இந்த 32 மெய்ப்பாடுகள்.
அவத்தை 6
'வினைய நிமித்தம்' எனத் தொல்காப்பியர் குறிப்பிடும் இந்த மெய்ப்பாடுகளை உரையாசிரியர்கள் 'அவத்தை' என்னும் சொல்லால் குறிப்பிடுகின்றனர். தலைவன் முதன் முதலில் பார்க்கும்போது தலைவியிடம் தோன்றும் மெய்ப்பாடுகள் இவை.
உரையாசிரியர் விரிவு
அவத்தைகள் 10 என வடநூலார் கொள்வர்.
முதல் ஆறு அவத்தை அன்பின் ஐந்திணைக்குரியது.
7ஆம் அவத்தை பெருந்திணைக்குரியது.
8 ஆம் அவத்தை உன்மத்தம் எனப்படுகிறது.
9 ஆம் அவத்தை மயக்கம்
10 ஆம் அவத்தை சாக்காடு.
வடநூலார் கூறும் மன்றல் என்னும் ஆண்-பெண் உறவுகள் எட்டு. அவற்றில் நடுவண் ஐந்திணைக்கண் வருவன ஆறு. இவற்றைத் தொல்காப்பியர் விளக்கினார். ஏனைய நான்கும் கைக்கிளைக்கும் பெருந்திணைக்கும் உரியன. ஒத்த காமத்து நிகழாது. இந்நிகரன அவத்தை பற்றி நிகழ்ந்தனவாயின் ஏழாவது முதலாகப் பத்தாவது ஈறாகக் கூறவெனின். ஒன்பதாவது மயக்கம்; ; ஆதலான் எனக் கூறினார் என்று கொள்க.
மனம் அழிந்த தலைவியின் மெய்ப்பாடுகள் - 20
காதலனுக்காகக் காத்திருக்கும்போது காதலியிடம் தோன்றும் மெய்ப்பாடுகள்:
மனம் அழியாத் தலைவியின் மெய்ப்பாடுகள் 8
இது திருமணத்துக்கு முற்பட்ட வாழ்க்கையில் தோன்றும் மெய்ப்பாடுகள் என்றும், திருமணத்துக்குப் பிற்பட்ட வாழ்க்கையில் தோன்றும் மெய்ப்பாடுகள் என்றும் இருவகையாக்கித் தொகுக்கப்பட்டுள்ளது.
திருமணத்துக்கு முந்திய களவு வாழ்க்கையில் தோன்றுவன
தலைவன் மனம் அழியக்கூடாது என நடந்துகொள்ளும் தலைவியிடம் தோன்றும் மெய்ப்பாடுகள் 'அழிவில் கூட்டம்' எனப்படும்.
வாழ்வியல் மனநிலை
இது திருமணத்துக்கு முன்னர் (களவியல்), திருமணத்துக்குப் பின்னர் (கற்பியல்) என்னும் இரண்டு கோணங்களில் நோக்கப்பட்டுள்ளது.
மணப்போர் ஒப்புமை( ஒப்பு 10 வகை)
வாழ்க்கையில் இணையும் ஆண் பெண் இங்குக் காட்டப்பட்டுள்ள 10 நிலைகளில் ஒத்தவர்களாக இருக்கவேண்டும் என எதிர்பார்ப்பர்.
(தலைமக்கட்கு ஆகாத குணங்கள் ‘இன்மை’ 11 வகை)
இளம்பூரணர் கூறும் இவ்விளக்கம் இன்மை எனப் பட்டியலிடப்பட்டுள்ளன. தலைவனும் தலைவியும் தமக்குள் போற்றக்கூடாத குணங்கள் இவை என்று கூறி மெய்ப்பாட்டியல் முடிகிறது.
’’கண்ணினும் செவியினும் திண்ணிதின் உணரும் உணர்வுடை மாந்தர்க் கல்லது தெரியின் நன்னயப் பொருள்கோள் எண்ணருங் குரைத்தே.’’ (தொல்.பொருள்.மெய்ப்.27)
இந்த மெய்ப்பாடுகளை எல்லோராலும் புரிந்துகொள்ள இயலாது; கண்ணாலும், செவியாலும், தெளிவாக இதற்குப் பொருள் இதுவென சரியாக உணரும் மனிதர்களுக்கல்லாமல் இதன் பொருள் மற்றோருக்குப் புலப்படாது என மெய்ப்பாட்டியலை நிறைவு செய்கிறார் தொல்காப்பியர்.
அடிக்குறிப்புகள்
பகுப்பு:தொல்காப்பியம் பகுப்பு:தமிழ் இலக்கணம் பகுப்பு:உணர்ச்சிகள்
தோக் பிசின்
தோக் பிசின் (Tok Pisin) பப்புவா நியூ கினியாவில் பேசப்படும் ஒரு கிரியோல் அல்லது கலப்பு மொழி ஆகும். இது பப்புவா நியூகினியாவின் உத்தியோக மொழியாக இருப்பதுடன் நாட்டில் மிகப் பரவலாகப் பயன்படும் மொழியாகவும் உள்ளது. எனினும், நாட்டின் மேற்கு மாகாணம், வளைகுடா மாகாணம், மத்திய மாகாணம், ஓரோ மாகாணம், மில்னே குடா மாகாணம் ஆகியவற்றில் தொக் பிசினின் பயன்பாடு குறுகிய வரலாற்றைக் கொண்டதுடன், நாட்டின் பிற பகுதிகளைப்போல் இப்பகுதிகளில் கூடிய அளவுக்கு, குறிப்பாக முதியோர் மத்தியில், பேசப்படுவதில்லை. இது ஒரு வணிகக் கலப்பு மொழியாக உருவாகியிருக்கக்கூடும் எனினும் இது இப்போது தனித்தன்மை வாய்ந்த மொழியாக ஆகியுள்ளது. ஆங்கிலம் பேசுவோர் இதை "நியூகினியா கலப்பு மொழி" (New Guinea Pidgin) என்றோ "கலப்பு ஆங்கிலம்" (Pidgin English) என்றோ அழைக்கின்றனர்.
ஐந்து மில்லியனுக்கும் ஆறு மில்லியனுக்கும் இடைப்பட்ட எண்ணிக்கையான மக்கள் தொக் பிசின் மொழியைப் பயன்படுத்துகின்றனர். எனினும் இம்மொழியைச் சரளமாகப் பேசுவர் என்று சொல்லமுடியாது. பலர் இப்போது இந்த மொழியை முதல் மொழியாகப் பயின்று வருகின்றனர். குறிப்பாக, உள்ளூர் மொழிகளைப் பேசும் பெற்றோரையோ, பெற்றோருக்குப் பெற்றோரையோ கொண்ட சிறுவர்கள் தோக் பிசினை முதல் மொழியாகக் கற்கின்றனர். நகரப் பகுதியில் வாழும் குடும்பங்களும், காவல்துறை, பாதுகாப்புத்துறையைச் சார்ந்தோரும் பெரும்பாலும் தொக் பிசின் மொழியிலேயே தம்முள் பேசிக்கொள்கின்றனர். இவர்கள் உள்ளூர் மொழிகளைச் சரளமாகப் பயன்படுத்தத் தெரியாதவர்களாகவோ, அல்லது உள்ளூர் மொழியொன்றை தோக் பிசினுக்குப் பின் இரண்டாவது மொழியாகக் கற்பவர்களாகவோ இருக்கின்றனர். ஒரு மில்லியன் மக்கள் தோக் பிசினை முதன்மை மொழியாகப் பயன்படுத்துகின்றனர் எனலாம். தோக் பிசின் மொழி, பப்புவா நியூகினியாவின் பிற மொழிகளைப் படிப்படியாப் புறந்தள்ளி வருகிறது.
மேற்கோள்கள்
பகுப்பு:கிரியோல் மொழிகள் பகுப்பு:பப்புவா நியூ கினி
திருமணிக்கூடம்
திருமணிக்கூடம் என்பது 108 வைணவத் திருத்தலங்களில் ஒன்றாகும். திருமங்கையாழ்வாரால் பாடல் பெற்ற இத்தலம் திருநாங்கூரிலிருந்து கிழக்கே 4 பர்லாங் தொலைவில் அமைந்துள்ளது. திருநாங்கூர் பதினொரு திருப்பதிகளுள் இக்கோயிலும் ஒன்றாகும். திருமணிக்கூடம் என்ற சொல்லுக்கேற்ப இத்தலம் மணிக்கூடம் போன்ற அமைப்பில் கட்டப்பட்டுள்ளது. திருநாங்கூர் பதினொரு திருப்பதிகளின் இறைவர்களும் எழுந்தருளும் தை அமாவாசைக்கு மறுநாளான திருநாங்கூர் கருடசேவைத் திருவிழாவுக்கு இவ்விறைவனையும் எடுத்துச் செல்வர்.
மேற்கோள்கள்
பகுப்பு:108 திவ்ய தேசங்கள் பகுப்பு:திருநாங்கூர் பதினொரு திருப்பதிகள் பகுப்பு:நாகப்பட்டினம் மாவட்டத்திலுள்ள பெருமாள் கோயில்கள்
எலிசபெத் பிளாக்பர்ன்
எலிசபெத் எலன் பிளாக்பர்ன் (Elizabeth Helen Blackburn, பிறப்பு: நவம்பர் 26, 1948) என்பவர் சான் பிரான்சிஸ்கோ நகரின் கலிபோர்னியா பல்கலைக்கழகத்தின் உயிரியல் ஆய்வாளர் ஆவார். ஆஸ்திரேலியாவின் தாஸ்மானியாவில் பிறந்து ஐக்கிய அமெரிக்காவில் குடியுரிமை பெற்றவர். இவர் நிறப்புரிகளைப் பாதுகாக்கும் முனைக்கூறுகள் பற்றி ஆய்வுகள் மேற்கொண்டவர். நிறப்புரிகளின் முனைகளில் காணப்படும் முனைக்கூறுகளும், டெலொமியர்களை உருவாக்கப் பயன்படும் டெலொமெரேஸ் என்ற நொதியமுமே நிறப்புரிகளைப் பாதுகாக்கின்றன என்று பிளாக்பெர்ன் தலைமையிலான குழு கண்டுபிடித்தது. இக்கண்டுபிடிப்புக்காக 2009 ஆம் ஆண்டுக்கான மருத்துவத்துக்கான நோபல் பரிசு இவருக்கும், இவரது குழுவைச் சேர்ந்த கரோல் கிரெய்டர், மற்றும் ஜாக் சொஸ்டாக் ஆகிய இருவருக்கும் சேர்த்து பகிர்ந்தளிக்கப்பட்டது.
வெளி இணைப்புகள்
பகுப்பு:நோபல் மருத்துவப் பரிசு பெற்றவர்கள் பகுப்பு:தாஸ்மானியர்கள் பகுப்பு:ஆத்திரேலிய அறிவியலாளர்கள் பகுப்பு:அமெரிக்க உயிரியலாளர்கள் பகுப்பு:1948 பிறப்புகள் பகுப்பு:வாழும் நபர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நோபல் பரிசு பெற்ற ஆத்திரேலியர்கள் பகுப்பு:நோபல் பரிசு பெற்ற பெண்கள்
நரியம்பட்டு ஊராட்சி
நரியம்பட்டு ஊராட்சி (Nariyambattu Gram Panchayat), தமிழ்நாட்டின் வேலூர் மாவட்டத்தில் உள்ள பேரனாம்பேட்டை வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3296 ஆகும். இவர்களில் பெண்கள் 1708 பேரும் ஆண்கள் 1588 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
லேமியேசி
லேமியேசி அல்லது லேபியேட்டே (Lamiaceae அல்லது Labiatae ) என்பது   பூக்கும் தாவரத்தைச் சேர்ந்த ஒரு குடும்பம் ஆகும். பொதுவாக இந்க் குடும்பத்தைச் சேர்ந்த பல தாவரப் பகுதிகள் அனைத்தும் நறுமணமுள்ளவை இதில் திருநீற்றுப்பச்சை, புதினா, ரோசுமேரி, சாக், சாவரி, மார்ஜோராம், ஆர்கனோ, ஹைசோப், வறண்ட தைம், லாவெண்டர், பெரில்லா போன்ற பரவலாகப் பயன்படுத்தப்படும் சமையல் மருத்துவ மூலிகைகள் அடங்கும். இதில் சில இனங்கள் புதர், மரம் ( தேக்கு போன்றவை) அல்லது, அரிதாக, கொடிகள் என பலவகை தாவரங்களைக் கொண்டவையாக உள்ளன இக்குடும்பத்தில் உள்ளன தாவரங்கள் பரவலாக பயிரிடப்படுகிறன. இவற்றின் நறுமண குணங்களுக்காக மட்டுமல்லாமல், சாகுபடி எளிதாகவும் இருக்கிறதால் சாகுபடி செய்யப்படுகின்றன. ஏனெனில் இவற்றில் பல தாவரங்களின் தண்டை வெட்டி நட்டாலே பற்றிக்கொள்பவையாக உள்ளன. இவற்றின் இலைகளை உண்ணுவதற்கு வளர்க்கப்படுவதல்லாமல், சில கோலியஸ் போன்ற அலங்கார தாவரங்களாகவும் வளர்க்கப்படுகின்றன. சில இவற்றில் உள்ள விதைக்காகவும் வளர்க்கப்படுகிறன. அதாவது சால்வியா ஹிஸ்பானிகா (சியா), அல்லது அவற்றின் உண்ணக்கூடிய கிழங்குகள் விளையக்கூடியவையான பிளெக்ட்ரான்டஸ் எடுலிஸ், பிளெக்ட்ரான்டஸ் எஸ்குலெண்டஸ், சிறுகிழங்கு மற்றும் ஸ்டாச்சிஸ் அஃபினிஸ் (சீன கூனைப்பூ) போன்றவை வளர்க்கபடுகின்றன..
இந்தக் குடும்பத்தாவரங்கள் உலகம் முழுக்க பரவியுள்ளன. இந்தக் குடுபத்தில் சுமார் 236 பேரினங்கள் உள்ளன, மேலும் இவை 6,900 முதல் 7,200  இனங்கள் கொண்டவை எனக் கூறப்பட்டுள்ளன, ஆனால் உலக சரிபார்ப்பு பட்டியல் இவற்றின் எண்ணிக்கையை 7,534 என பட்டியலிடுகிறது. சால்வியா (900), ஸ்கூட்டெல்லாரியா (360), ஸ்டாச்சிஸ் (300), பிளெக்ட்ரான்டஸ் (300), ஹைப்டிஸ் (280), டீக்ரியம் (250), வைடெக்ஸ் (250), தைமஸ் (220) மற்றும் நேபெட்டா (200) ஆகியவை மிகப் பெரிய இனங்களாகும். கிளெரோடென்ட்ரம் ஒரு காலத்தில் 400 க்கும் மேற்பட்ட இனங்கள் கொண்ட ஒரு இனமாக இருந்தது, ஆனால் 2010 வாக்கில் இது சுமார் 150 ஆகக் குறைக்கபட்டது.
விளக்கம்
இந்க் குடும்பத் தாவரங்களானது இலையுடிச் செதில்களற்ற தனி இலைகளாக உள்ளன. இவற்றில் குறுக்குமறுக்கு எதிா் இலையடுக்கம் பொதுவாகக் காணப்படுகிறது. பொதுவாக கணுவில் ஒருவட்ட அடுக்கில் மலா்களைப் பெற்ற மஞசாி காணப்படுகிறது. பூவடிச் செதில்களும், பூக்காம்புச் செதில்கள் காெண்ட இரு பாலுறுப்புகளைப் பெற்ற இருபக்கச் சமச்சீரான ஐந்தங்க கீழ்மட்ட சூற்பை மலா்கள் உள்ளன. இதன் புல்லிவட்டமானது ஐந்து இணைந்த இதழ்கள் கொண்டது. தொடு இதழ் அல்லது அடுக்கிதழ் ஒழுங்கில் இவை உள்ளன. இவற்றின் அல்லி வட்டமானது ஐந்து இணைந்த இதழ்கள் அடுக்கிதழ் ஒழுங்கில் அமைந்துள்ளன. மகரந்தத்தாள் வட்டமானது அல்லிக்குழல் இணைந்த, சமநீளமற்ற இரு ஜோடித் தாள்கள் உள்ளன. இவற்றுள் கீழ் ஜோடித் தாள்கள் மேல் ஜோடியை விட நீளமானவை. இதன் சூலக வட்டமானது மேற்மட்ட சூற்பை கொண்டது. இரு சூலக இலைகள் இணைந்து இரு அறைகளைப் பெற்றுள்ளது. இதன் கனிகள் உலா் வெடியாக் கனியாகிய கொட்டைக்கனி காணப்படுகிறது.
குறிப்புகள்
பகுப்பு:தாவரக் குடும்பங்கள்
யோகன்னசு விஸ்லிகெனசு
யோகன்னசு விஸ்லிகெனசு (Johannes Wislicenus)  (24 சூன் 1835 - 5 டிசம்பர் 1902) ஒரு செருமானிய வேதியியலாளர் ஆவார். தொடக்க கால முப்பரிமாண மாற்றிய வேதியியலில் இவரது பணி மிகவும் முக்கியமானதாகும்.
சுயசரிதை
இவர் தீவிர புராட்டஸ்டன்ட் சமய கருத்தியலாளரான குஸ்டாவ் விஸ்லிகெனசு என்பவரின் மகன் ஆவார். 1835 ஆம் ஆண்டு சூன் 24 ஆம் நாள் யோகன்னசு இவர் கிழக்கு செருமனியில் சாக்சோனி-அனால்ட் என்ற மாநிலத்தின் பகுதியான கிளெய்னெய்ச்ஸ்டெட்டு (தற்போதைய குவெர்பர்ட்டு) என்ற நகரில் பிறந்தார். 1853 ஆம் ஆண்டில் அக்டோபர் மாதத்தில் அவர் தனது குடும்பத்துடன் அமெரிக்காவுக்கு குடிபெயர்ந்தார். சிறிது காலம் அவர் ஹார்வர்ட் வேதியியலாளர் எபன் ஹார்ஸ்போர்டின் உதவியாளராக செயல்பட்டார், 1855 ஆம் ஆண்டில் நியூயார்க்கில் உள்ள மெக்கானிக்ஸ் நிறுவனத்தில் விரிவுரையாளராக நியமிக்கப்பட்டார். 1856 ஆம் ஆண்டில் ஐரோப்பாவுக்குத் திரும்பிய அவர், ஹாலே பல்கலைக்கழகத்தில் வில்ஹெல்ம் ஹென்ரிச் ஹென்ட்ஸுடன் தொடர்ந்து வேதியியல் பயின்றார். 1860 ஆம் ஆண்டில், அவர் சூரிச் பல்கலைக்கழகத்திலும், சுவிட்சர்லாந்து நடுவண் தொழில்நுட்பநிறுவனம் சூரிக்கிலும் விரிவுரைகள் நிகழ்த்தத் தொடங்கியிருந்தார். மேலும் 1868 ஆண்டு வாக்கில் அவர் பல்கலைக்கழகத்தில் வேதியியல் பேராசிரியராக இருந்தார். 1870 ஆம் ஆண்டில், சூரிச்சில் உள்ள சவிட்சர்லாந்து நடுவண் தொழில்நுட்ப நிறுவனத்தில் பொது வேதியியல் பேராசிரியராக ஜார்ஜ் ஸ்டெய்டெலருக்குப் பின் தேர்வு செய்யப்பட்டார். சூரிச் பல்கலைக்கழகத்தில் முழுமையான பேராசிரியர் தகுதி நிலையில் இருந்தார். 1872 ஆம் ஆண்டில், வோர்ஸ்பர்க் பல்கலைக்கழகத்தில் வேதியியல் தலைவராக அடோல்ஃப் ஸ்ட்ரெக்கருக்குப் பின் அவர் தொடர்ந்தார். மேலும் 1885 ஆம் ஆண்டில், ஹெர்மன் கோல்பேவுக்குப் பிறகு லீப்சிக் பல்கலைக்கழகத்தில் வேதியியல் பேராசிரியராகப் பணியாற்றினார், அங்கு அவர் 1902 ஆம் ஆண்டு டிசம்பர் 6 ஆம் நாள் இறந்தார்.
ஆராய்ச்சி
1860 களின் பிற்பகுதியில், விஸ்லிகெனசு தனது ஆராய்ச்சிப் பணியை கரிம வேதியியலுக்கு அர்ப்பணித்தார். 1868 முதல் 1872 வரை மாற்றிய லாக்டிக் அமிலங்கள் குறித்த அவரது பணிகள் வெவ்வேறு இயற்பியல் பண்புகளைக் கொண்ட இரண்டு பொருள்களைக் கண்டுபிடித்தன, ஆனால் ஒரே மாதிரியான வேதியியல் கட்டமைப்பைக் கொண்டிருந்தன. அவர் இந்த வேறுபாட்டை "வடிவியல் மாற்றியம்" என்று அழைத்தார். பின்னர் அவர் நான்முகி வடிவியல் அமைப்பைக் கொண்ட கார்பன் அணுவின் ஜே.எச். வான்ட் ஹாஃப் கோட்பாட்டை ஊக்குவித்தார். இக்கோட்பாடானது "சிறப்புத் தன்மையுள்ள இயக்கப்பட்ட சக்திகள், பிணைப்பு-ஆற்றல்கள்"  தான் மூலக்கூறில் உள்ள அணுக்களின் இடம் சார்ந்த நிலையைத் தீர்மானிக்கின்றன என்ற உத்தேச அனுமானத்தைத் தன்னகத்தே கொண்டிருந்தது. குறிப்பிட்ட சந்தர்ப்பங்களில் அணுக்களின் இடஞ்சார்ந்த அமைவியலை பரிசோதனையால் கண்டறியக்கூடிய ஒரு முறையை வழங்கியது. வோர்ஸ்பர்க்கில் இருந்தபோது, விஸ்லிகெனஸ் கரிமத் தொகுப்பு முறையில் எத்தில் அசிட்டோ அசிடேட் பயன்பாட்டை உருவாக்கினார். இருப்பினும், அவர் கனிம வேதியியலிலும் தீவிரமான ஆய்வாளராக இருந்தார், சோடியம் அசைடு உற்பத்திக்கான வேதிவினைகளைக் கண்டறிந்தார். 1893 ஆம் ஆண்டில் முதன் முதலில் வளையபென்டேனைத் தயாரித்தவர் ஆவார்.
விருதுகள்
1898 ஆம் ஆண்டில் இலண்டன் அரச கழகம் விஸ்லிகெனசுக்கு டேவி பதக்கத்தை வழங்கியது.
குறிப்புகள்
பகுப்பு:செருமானிய வேதியியலாளர்கள் பகுப்பு:1902 இறப்புகள் பகுப்பு:1835 பிறப்புகள்
அசுமா பார்லாசு
அசுமா பார்லாசு (Asma Barlas)  பாக்கித்தானைச் சேர்ந்த ஓரு பெண்ணியவாதியாவார். பாக்கித்தான் -அமெரிக்க எழுத்தாளரான இவர் ஒரு கல்வியாளராகவும் செயல்படுகிறார். ஒப்பீட்டு மற்றும் பன்னாட்டு அரசியல், இசுலாம் மற்றும் குர்ஆன் போன்ற வேத புத்தகங்களுக்கு விளக்கம் கொடுக்கும் ஆய்வியல் துறை மற்றும் பெண்கள் படிப்பு ஆகியவை இவருடைய சிறப்புகளாகும்.
ஆரம்பகால வாழ்க்கை மற்றும் கல்வி
பார்லாசு 1950 ஆம் ஆண்டு பாக்கித்தானில் பிறந்தார். இவர் கின்னெயர்து கல்லூரியில் ஆங்கில இலக்கியம் மற்றும் தத்துவத்தில் இளங்கலை பட்டமும், பஞ்சாப் பல்கலைக்கழகத்தில் பத்திரிகை துறையில் முதுகலைப் பட்டமும் பெற்றார். தென்வர் பல்கலைக்கழகத்தில் சர்வதேச ஆய்வுகளில் இவர் முதுகலை பட்டமும் முனைவர் பட்டமும் பெற்றுள்ளார்.
தொழில்
1976 ஆம் ஆண்டு வெளிநாட்டு சேவையில் சேர்க்கப்பட்ட முதல் பெண்களில் பார்லாசும் ஒருவராவார். ஆறு ஆண்டுகளுக்குப் பிறகு, அதிபர் சியா உல் அக்கின் உத்தரவின் பேரில் இவர் பணிநீக்கம் செய்யப்பட்டார். 1983 ஆம் ஆண்டில் அமெரிக்காவில் அரசியல் தஞ்சம் பெறுவதற்கு முன்பு அவர் முசுலீம் என்ற எதிர்க்கட்சி செய்தித்தாளின் உதவி ஆசிரியராக சிலகாலம் பணியாற்றினார்
பார்லாசு 1991 ஆம் ஆண்டில் இதாகா கல்லூரியின் அரசியல் துறையில் சேர்ந்தார். இங்கு 12 ஆண்டுகள் கலாச்சாரம், இனம் மற்றும் இனக்குழு படிப்பு மையத்தின் நிறுவன இயக்குநராக இருந்தார். 2008 ஆம் ஆண்டில் ஆம்சுடர்டாம் பல்கலைக்கழகத்தில் தத்துவப் பாடத்தில் சிபினோசா நாற்காலி பொறுப்பு வகித்தார்.
ஆராய்ச்சி
பார்லாசின் கவிதை, சிறுகதைகள் மற்றும் முசுலிம்களுக்கான வாராந்திர பத்தி போன்றவை பார்லாசின் கல்விசாரா பணிகளில் அடங்கும். இவரது ஆய்வுகள் வன்முறையின் பல்வேறு அம்சங்களில் ஈடுபடுகிறது. குறிப்பாக, காலனித்துவ, பாலியல், மதம் மற்றும் அறிவுசார் கருத்துகள் முக்கியமாக இடம்பெற்றன. பார்லாசின் பல்வேறு ஆராய்ச்சி ஆர்வங்கள் பட்டதாரி பள்ளியில் இராணுவ ஆட்சி மற்றும் பிரதிநிதித்துவ சனநாயகம் (சனநாயகம், தேசியவாதம் மற்றும் வகுப்புவாதம், 1995) ஆகியவற்றின் அரசியலுடன் தொடங்கியது.
முசுலிம்கள் மதம் குறித்த குறிப்பிட்ட அறிவு ஆணாதிக்க தயாரிப்பு வழி முறையில் பார்லாசு கவனம் செலுத்தி வருகிறார். குர்ஆன், விளக்கவுரை மூலம் இந்த தலைப்பை இவர் ஆராய்கிறார். "இசுலாமியத்தில்  பெண்கள் நம்பிக்கை ": குரானில் உள்ள பட்டிக்கப்படாத ஆணாதிக்க விளக்கங்கள். என்ற தலைப்பில் இவரது ஆய்வுகள் தொடர்ர்கின்றன.
இசுலாத்தின் இசுலாமிய பெண்ணியம் என்ற வார்த்தை பாலின சமத்துவம் மற்றும் சமூக நீதியின் ஒரு சொற்பொழிவு என்று வரையறுக்கப்படாவிட்டால், இதன் கருத்து மற்றும் விளக்கங்களை இவர் நிராகரிக்கிறார். குர்ஆனிலிருந்து அதன் புரிதலையும் கட்டளையையும் பெற்று அது உரிமைகளை நடைமுறைப்படுத்த முயல்கிறது. பொது-தனியார் என அனைத்து மனிதர்களுக்கும் அவர்களின் இருப்பு மொத்தத்தில் நீதியின் தொடர்ச்சியாகும்.
தனது முதல் புத்தகமான சனநாயகம், தேசியவாதம் மற்றும் வகுப்புவாதம் என்ற நூலில் தெற்காசியாவில் காலனித்துவ மரபு, பிரிட்டிசு காலனித்துவத்திற்கான பாக்கித்தான் அரசியலில் இராணுவவாதத்தின் உறவை பார்லாசு ஆராய்ந்தார்.
புற இணைப்புகள்
பகுப்பு:பாக்கித்தானியப் பெண்ணியவாதிகள் பகுப்பு:வாழும் நபர்கள் பகுப்பு:1950 பிறப்புகள்
நான்முக எண்
எண்கணிதத்தில் நான்முக எண் (tetrahedral number) அல்லது முக்கோண பிரமிடு எண் (triangular pyramidal number) என்பது அடி மற்றும் மூன்று பக்கங்களும் முக்கோணமாகக் கொண்ட பிரமிடைக் குறிக்கும் வடிவ எண்ணாகும். இந்தப் பிரமிடு ஒரு நான்முகி ஆகும். n -ஆம் நான்முக எண், முதல் n முக்கோண எண்களின் கூடுதலுக்குச் சமமாக இருக்கும்..
முதல் நான்முக எண்கள் சில :
இங்கு : -மூன்றாம் கூடும் தொடர்பெருக்கம்.
வெளி இணைப்புகள்
பகுப்பு:வடிவ எண்கள்
அல்மாகேட்டு
அல்மாகேட்டு (Almagate) என்பது அலுமினியம் மற்றும் மக்னீசியம் சேர்ந்துள்ள ஓர் அமிலநீக்கியாகும். அல்மாக்சு என்பது இதனுடைய வர்த்தகப் பெயராகும். 1984 ஆம் ஆண்டு இது முதன் முதலில் கண்டறியப்பட்டது.
எதிர் விளைவுகள்
மருத்துவப் பரிசோதனையின் போது வயிற்றுப்போக்கு மற்றும் குமட்டல் ஆகியன மிகவும் பொதுவான பாதகமான விளைவுகளாக இருந்தன. பொறுத்துக்கொள்ள இயலுகின்ற ஒரு அமிலநீக்கியாகவே அல்மாகேட்டு காணப்படுகிறது.
மேற்கோள்கள்
பகுப்பு:அமிலநீக்கிகள் பகுப்பு:அலுமினியம் சேர்மங்கள் பகுப்பு:மக்னீசியம் சேர்மங்கள்
மகன்றில் பறவை
மகன்றில் King penguin என்பது ஒரு வகை நீர்ப்பறவை.
மகன்றில் இணைந்தே பறக்கும்
அடிக்குறிப்பு
பகுப்பு:சங்க காலப் பறவைகள்
இராஜேந்திரபுரம் கருப்பர் கோயில்
இராஜேந்திரபுரம் கருப்பர் கோயில் தமிழ்நாட்டில் புதுக்கோட்டை மாவட்டம், இராஜேந்திரபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. முக்கிய திருவிழா வருடாந்திரம் நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அபோடிபார்மஸ்
அபோடிபார்மஸ் (Apodiformes)என்பது பறவை வரிசை ஆகும். இதில் தற்போது உயிர்வாழும் 3 குடும்பங்கள் உள்ளன. அவை உழவாரன்கள் (Apodidae), மர உழவாரன்கள் (Hemiprocnidae) மற்றும் ஓசனிச்சிட்டுகள் (Trochilidae) ஆகியவை ஆகும்.
உசாத்துணை
பகுப்பு:அபோடிபார்மஸ் பகுப்பு:பறவை வரிசைகள்
சித்தரகம்
சித்தரகம் (ஆங்கிலம்: White Leadwort (தாவரவியல் பெயர்: Plumbago zeylanica) என்றழைக்கப்படும் இது, தென்னிந்திய பிராந்தியத்தை பூர்வீகமாகக் கொண்டது. தென்கிழக்கு ஆசியா, மற்றும் மலேசியா பகுதியில் செழித்து வளரக்கூடிய இந்த மூலிகைத் தாவரம், இந்தியாவின் கிழக்கு மற்றும் வடகிழக்கு மாநிலங்களான பீகார், மேற்கு வங்காளம், மற்றும் தென்னிந்திய மாநிலங்களில் வளர்க்கப்படும் மருத்துவத் தாவரமாகும்.
வளரியல்பு
சித்தரகத்தின் இலைகள், இலைக்காம்புள்ளமை அல்லது ஒட்டிவாழ் தன்மையும், மற்றும் முட்டை வடிவம் கொண்ட, மற்றும் நீளம் 5-9 × 2.5-4 செ.மீ. அளவில் கத்திகள் தலைகீழ் ஈட்டி வடிவானது. தொற்றிப் படரும் புதர் வகை பல பருவத் தாவரமான இது 5 மீ உயரம் வரை வளரக்கூடியது. மஞ்சரி, காம்பு தூவிகளால் அல்லது சுரப்பிகளால் மூடியவாறு அமைந்துள்ள இத்தாவரத்தின் கனிகள், நீள் வடிவம் கூர்நுனி கொண்டவையாக உள்ளது.
மருத்துவப் பயன்கள்
சித்தரகத்தின் வேர், வேர்ப்பட்டை மற்றும் இலைகள் மருத்துவப் பயன் கொண்டவை, கசப்புத் தன்மையைக் கொண்ட இதன் வேர், வியர்வைத் தூண்டியாகச் செயற்பட்டு சொறி, தேமற் படை ஆகியவற்றின் மீது களிம்பாகப் பூசப்படுகிறது. இலை மற்றும் வேர் வயிற்றுப் போக்கு போன்ற ஜீரண கோளாறுகளுக்கு மருந்தாகும். உடல் எடைகுறைப்பதற்கு உதவும் வேர் கசாயம் தலை வழுக்கையினைப் போக்கப் பயன்படுத்தப்படுகிறது.
புற இணைப்புகள்
பகுப்பு:மூலிகைகள்
எறும்பூர் ஊராட்சி
எறும்பூர் ஊராட்சி (Erumbur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள பெரணமல்லூர் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1345 ஆகும். இவர்களில் பெண்கள் 667 பேரும் ஆண்கள் 678 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கந்தா கடம்பா கதிர்வேலா
கந்தா கடம்பா கதிர்வேலா (Kandha Kadamba Kathir Vela) 2000 இல் வெளிவந்த தமிழ்த் திரைப்படமாகும். பிரபு நடித்த இப்படத்தை ராம நாராயணன் இயக்கினார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பிரபு நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:எஸ். வி. சேகர் நடித்த திரைப்படங்கள்
தமிழ்நாட்டின் பெருநிறுவனங்கள்
தமிழ்நாட்டை தலைமையிடமாக கொண்டு இயங்கும் பெருநிறுவனங்கள் மற்றும் அவற்றின் வருவாய்ப் பட்டியல் ( பட்டியல் முழுமையானதல்ல )
மேற்கோள்கள்
பகுப்பு:தமிழ்நாட்டு நிறுவனங்கள் பகுப்பு:தமிழ்நாடு
யூசுப் அலி
'''யூசுப் அலி எம். ஏ''' (M. A. Yusuff Ali) - ( இவரது முழுப்பெயர் யூசுப் அலி முசலியம் வீட்டில் அப்துல் காதர் - கேரள பெயரிடும் மரபுகளைப் பார்க்கவும்) என்பவர்  ஐக்கிய அரபு அமீரகத்தைச் சேர்ந்த இந்திய செல்வந்த தொழிலதிபர் ஆவார். சர்வதேச அளவில் உள்ள லூலூ பேரங்காடிகள் மற்றும் பல்கடை அங்காடிகளைக் கொண்டிருக்கும் லூலூ குழுமத்தின் தலைவர் மற்றும் நிர்வாக இயக்குநாராக உள்ளார். இந்த நிறுவனத்தின் விற்பனை அளவு ஆண்டிற்கு 7.4 அமெரிக்க பில்லியன் டாலர்கள் ஆகும். இந்த நிறுவனம் இந்தியர்களை தனது பல நாடுகள் உள்ள பிற நாடுகளில் அதிகமாகப் பயன்படுத்துகிறது. ஃபோர்ப்ஸின் கூற்றுப்படி, இந்திய செல்வந்தர்களின் பட்டியலில் யூசுப் அலி 21 வதுஇடத்திலும் உலக அளவில் 270 வது (2018 நிலவரப்படி) நபராகவும் உள்ளார். இவர் 5.2 பில்லியன் டாலர் சொத்து மதிப்பு உடையவராவார். மேலும் 2018இல் ஃபோர்ப்ஸ் பத்திரிக்கையின் மத்திய கிழக்கு பிரிவு வெளியிட்ட பட்டியலின்படி அரபு நாடுகளில் தொழில் செய்யும் 100 இந்திய தொழிலதிபர்களில் முதல் இடத்தில் யூசுப் அலி இருந்தார்.
மேற்கோள்கள்
பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:பிரவாசி பாரதீய சம்மான் விருது பெற்றவர்கள் பகுப்பு:இந்திய முஸ்லிம்கள் பகுப்பு:1955 பிறப்புகள்
பொன்வயல்
பொன்வயல் 1954 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. சாரங்கபாணி மற்றும் பலரும் நடித்திருந்தனர். இப்படத்தின் கதை கல்கி எழுதிய பொய் மான் கரடு என்ற கதையை அடிப்படையாக கொண்டது.
மேற்கோள்கள்
பகுப்பு:1954 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ஆர். இராமச்சந்திரன் நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள் பகுப்பு:கே. ஏ. தங்கவேலு நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:அஞ்சலிதேவி நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
இரும விண்மீன்
thumb|சிரியஸ் இருமை நட்சத்திரம். இதில் சிரியஸ் பி (கீழ் இடது) தெளிவாய் தெரியக் காணலாம் இரும விண்மீன் அல்லது இருமை விண்மீன் (binary star) என்பது ஒரே பொருண்மை மையத்தை வட்டப்பாதையில் சுற்றிவரும் இரண்டு விண்மீன்கள் கொண்ட அமைப்பு ஆகும். இதில் கூடுதல் வெளிச்சமான விண்மீன் முதன்மை விண்மீன் என்றும், இன்னொன்று அதன் துணை விண்மீன்  அல்லது துணை என்றும் அழைக்கப்படுகின்றன.
விண்வெளியின் அநேக விண்மீன்களும் இருமை விண்மீன் தொகுதிகளின் பாகமாகவோ அல்லது இரண்டுக்கும் மேற்பட்ட நட்சத்திரங்கள் கொண்ட பல்நட்சத்திரத் தொகுதி களின் பாகமாகவோ இருப்பதை ஆய்வுகள் காட்டுகின்றன. இரட்டை நட்சத்திரம் என்னும் பிரயோகமும் பல சமயங்களில் இருமை நட்சத்திரம்  என்கிற பிரயோகத்திற்குப் பதிலாகப் பயன்படுத்தப்படுகிறது. ஆனால் பொதுவாக ஒரு இரட்டை நட்சத்திரம் என்பது இருமை நட்சத்திரமாகவும் இருக்கலாம், அல்லது பூமியில் இருந்து பார்த்தால் அருகருகே தெரிவதாய் அமைந்திருக்கிற ஆயினும் தங்களுக்குள் எந்த வித தொடர்பும் இல்லாதிருக்கிற காட்சி இரட்டை நட்சத்திர ங்களைக் குறிப்பதாகவும் இருக்கலாம். அந்த இரண்டு தனித்தனி நட்சத்திரங்களின் முறை இயக்கங்கள், ஆரத் திசைவேகங்கள் மற்றும் இடமாறுதோற்ற அளவீடுகள் ஆகியவற்றைக் கொண்டு அவை காட்சி இரட்டைகளா என்பது தீர்மானிக்கப்படுகிறது. அநேக இரட்டை நட்சத்திரங்கள் இருமை நட்சத்திரங்களா அல்லது காட்சி இரட்டைகளா என்பது இன்னும் கண்டறியப்படாத நிலையில் தான் இருக்கிறது.
வானியற்பியலில் இருமை நட்சத்திரத் தொகுதிகள் மிக முக்கியமானவை ஆகும். ஏனென்றால் அவற்றின் சுற்றுவட்டப் பாதைகளை அளவிடுவதன் மூலமாகத் தான் அத்தொகுதியில் இருக்கும் நட்சத்திரங்களின் நிறைகள் நேரடியாய் அளவிடப்படுகின்றன. அதிலிருந்து தான் ஆரம் மற்றும் அடர்த்தி போன்ற துணையலகுகள் கண்டறியப்படுகின்றன.
இருமை நட்சத்திரங்கள் பல சமயங்களில் ஒளியியல் ரீதியாகக் கண்டறியப்படுகின்றன. அச்சமயத்தில் அவை காட்சி இருமைகள் என அழைக்கப்படுகின்றன. பல காட்சி இருமை நட்சத்திரங்கள் பல நூற்றாண்டுகள் கால அளவுடைய அல்லது அதனையும் விட நீளமான சுற்றுவட்டப் பாதை கொண்டவை என்பதால் அவை பற்றி அதிகமாய் அறியப்படவில்லை. நிறமாலையியல் (நிறமாலையியல் இருமைகள் ) அல்லது வான்பொருளியக்க அளவியல் (வான்பொருளியக்க அளவீட்டு இருமைகள் ) போன்ற மறைமுகமான வழிகளின் மூலமும் கண்டறியப்படலாம். நமது பார்வைக் கோட்டில் உள்ள ஒரு தளத்தில் ஒரு இருமை நட்சத்திரத் தொகுதி சுற்றி வருமானால், அவை இரண்டும் ஒன்றையொன்று மறைப்பதும் கடப்பதும் நிகழும். அத்தகைய இணை கிரகண இருமை நட்சத்திரம் என்றோ அல்லது ஒளி அளவியல் இருமை நட்சத்திரம்  என்றோ அழைக்கப்படுகின்றன.
ஒரு இருமைத் தொகுதியின் இரண்டு நட்சத்திரங்களும் கூடுதல் நெருக்கமான தொலைவில் இருந்தால், அவை ஒன்றுகொன்று சக வளிமண்டலத்தைச் சிதறடிக்கும். சில சந்தர்ப்பங்களில் இந்த நெருக்கமான இருமை நட்சத்திரங்கள் நிறையைப் பரிவர்த்தனை செய்து கொள்வதும் நிகழும். அல்கால் (கிரகண இருமை), சிரியஸ், மற்றும் சிக்னஸ் எக்ஸ்-1 ஆகியவற்றை இருமை நட்சத்திரங்களுக்கான சில உதாரணங்களாய்க் கூறலாம்.
கண்டுபிடிப்பு
இந்த இருமை நட்சத்திரம் என்னும் வார்த்தைப் பயன்பாட்டை முதன்முதலில் சர் வில்லியம் எர்செல் 1802 ஆம் ஆண்டில் பயன்படுத்தினார்.
நவீன வரையறையின் கீழ் இருமை நட்சத்திரம் என்பது பொதுவாக ஒரு பொதுவான பொருண்மை மையத்தைச் சுற்றி வரும் நட்சத்திரங்களின் ஒரு இணையைக் குறிப்பிட மட்டுமே பயன்படுத்தப்படுகிறது. ஒரு தொலைநோக்கி கொண்டோ அல்லது கணிதத்தேற்ற வழிமுறைகள் கொண்டோ அறியப்படும் இருமை நட்சத்திரங்கள் காட்சி இருமை நட்சத்திரங்கள் என்று அழைக்கப்படுகின்றன.
300px|left இரட்டை நட்சத்திரம் என்னும் சொற்றொடர் வானத்தில் நெருக்கமாய் தோற்றமளிக்கும் நட்சத்திரங்களை குறிக்கும் பொதுவான ஒன்றாகும். இரட்டை நட்சத்திரங்கள் இருமை நட்சத்திரங்களாகவும் இருக்கலாம். அல்லது வானத்தில் அருகருகே தோற்றமளிப்பதாயும் உண்மையில் சூரியனிலிருந்து வெவ்வேறு தூரங்களில் இருப்பவையாகவும் இருக்கலாம். இரண்டாவது வகையையே ஒளியியல் இரட்டைகள் என்றோ அல்லது ஒளியியல் இணை  என்றோ அழைக்கிறோம்.
தொலைநோக்கி கண்டுபிடிக்கப்பட்டதில் இருந்து, பல இரட்டை நட்சத்திர இணைகள் கண்டுபிடிக்கப்பட்டுள்ளன. மிசார் மற்றும் அகுரக்ஸ் ஆகியவை ஆரம்ப உதாரணங்கள் ஆகும்.
ஜான் மிசெல் தான் முதன்முதலில் 1767 ஆம் ஆண்டில் இரட்டை நட்சத்திரங்கள் ஒன்றுடன் ஒன்று தொடர்புபட்டவையாக இருக்கலாம் என்று வாதிட்டார். 1779 ஆம் ஆண்டில் வில்லியம் ஹெர்செல் இரட்டை நட்சத்திரங்களை ஆராயத் துவங்கினார். அதன்பின் அவர் சுமார் 700 இரட்டை நட்சத்திரங்கள் பற்றிய தொகுப்பினை வெளியிட்டார். 1803 ஆம் ஆண்டிற்குள்ளாக பல இரட்டை நட்சத்திரங்களில், இரண்டு நட்சத்திரங்களுக்கும் இடையிலான சார்பியல் நிலை மாற்றங்களை அவரால் அடையாளம் காண முடிந்தது. அதிலிருந்து அவர் இருமை நட்சத்திரங்கள் என்கிற ஒரு கருத்தாக்கத்திற்கு வந்தார். ஆயினும் 1827 ஆம் ஆண்டு வரை ஒரு இருமை நட்சத்திரத்தின் முதல் சுற்றுவட்டப் பாதை கணக்கிடப்பட முடியாமலே தான் இருந்து வந்தது. அந்த ஆண்டில் தான் பெலிக்ஸ் சாவரி என்னும் அறிஞர் சி உர்சே மெசாரி (Xi Ursae Majoris) என்னும் இருமை நட்சத்திரத்தின் சுற்றுவட்டப் பாதையை கணக்கிட்டார். அதுமுதல், இன்னும் பல இரட்டை நட்சத்திரங்கள் வகைப்படுத்தப்பட்டுள்ளதோடு அளவுகள் கணக்கிடப்பட்டும் வந்துள்ளன. அமெரிக்க கடற்படை ஆய்வகம் தொகுத்துள்ள வாசிங்டன் இரட்டை நட்சத்திர பட்டியல் என்னும் ஒரு பட்டியலில் ஒரு இலட்சத்திற்கும் அதிகமான இரட்டை நட்சத்திரங்கள் இடம்பெற்றுள்ளன. இவற்றில் ஒரு சில ஆயிரங்களிலான இரட்டை நட்சத்திரங்களுக்கு மட்டுமே சுற்று வட்டப் பாதைகள் அறியப்பட்டுள்ளன. அநேகமானவை இருமை நட்சத்திரங்களா அல்லது காட்சி இரட்டை நட்சத்திரங்களா என்பது இன்னும் உறுதியாகக் கூற முடியவில்லை. இணைகளின் சார்பியல் நகர்வினைக் கவனிப்பதன் மூலமாக இதனைக் கண்டறிய முடியும். இரட்டை நட்சத்திரங்களை ஆய்வு செய்பவர்களுக்கு அவற்றுக்கு இடையிலான ஈர்ப்புசக்தியின் தொடர்பை நிரூபிப்பது அல்லது மறுப்பதென்பது முக்கியமான பணியாக இருந்து வருகிறது.
ஆய்வு வழிமுறைகள்
இருமை நட்சத்திரங்களை ஆய்வு செய்யும் வழியைப் பொறுத்து அவற்றை நான்கு வகையாகப் பிரிக்கலாம். காட்சிரீதியாக ஆராய்தல், நிறமாலைக் கணக்கீட்டு சாதனத்தின் மூலம் நிறமாலைக் கோடுகளில் ஏற்படும் மாற்றங்களைக் கொண்டு ஆராய்தல், ஒளியியல்ரீதியாக கிரகணத்தால் ஒளிர்வில் உருவாகும் மாற்றங்களைக் கொண்டு ஆராய்தல், வானவியல்ரீதியாக ஒரு நட்சத்திரத்தின் இடநிலையில் ஏற்பட்டிருக்கும் மாற்றத்தைக் கொண்டு அளவிடுதல் ஆகிய நான்கு வழிமுறை ஆய்வின் அடிப்படையில் அவை வகைப்படுத்தப்படுகின்றன. ஒரு இருமை நட்சத்திரம் மேற்கூறியவற்றில் பல வகுப்புகளின் கீழ் இடம்பெறலாம். உதாரணமாக பல நிறமாலைரீதியான இருமை நட்சத்திரங்கள் கிரகண இருமைகளாகவும் உள்ளன.
காட்சி இருமைகள்
ஒரு காட்சி இருமை நட்சத்திரம் என்பது தொலைநோக்கியில் பார்க்கும்போது அல்லது உயர்சக்தி இரட்டைத் தொலைநோக்காடி வழியே பார்க்கும்போது இரட்டை நட்சத்திரமாய் தோன்றக் கூடிய அளவுக்கு பாக நட்சத்திரங்களுக்கு இடையே கோணப் பிளவினை கொண்ட இருமை நட்சத்திரம் ஆகும். தொலைநோக்கியின் தீர்வுத்திறன் காட்சி இருமை நட்சத்திரங்களைக் கண்டறிவதில் முக்கியமான காரணி ஆகும். எனவே தொலைநோக்கிகள் பெரியதாகவும் சக்திவாய்ந்ததாகவும் இருந்தால் கூடுதலான எண்ணிக்கையில் காட்சி இருமைகளைக் காண முடியும். இரண்டு பாக நட்சத்திரங்களின் ஒளிர்வும் முக்கியமானதொரு காரணியாகும்.
ஒரு காட்சி இருமை நட்சத்திரத்தில் ஒளிர்வு மிகுந்ததை முதன்மை நட்சத்திரம் என்கிறோம். மங்கலானதை இரண்டாம் நட்சத்திரம் என்கிறோம். இரண்டு நட்சத்திரங்களுமே ஒரே ஒளிர்வு அளவைக் கொண்டிருக்குமாயின், கண்டறிபவர் கூறுவதே முதன்மை நட்சத்திரமாக ஏற்றுக் கொள்ளப்படுகிறது.
முதன்மை நட்சத்திரத்துடன் இரண்டாம் நட்சத்திரம் கொண்டிருக்கும் இடநிலைக் கோணமும், அத்துடன் இரண்டு நட்சத்திரங்களுக்கும் இடையிலான கோண இடைவெளியும் கணக்கிடப்படுகின்றன. அவற்றுக்கான கால அளவும் பதிவு செய்யப்படுகிறது. ஒரு குறிப்பிட்ட காலகட்டத்தில் போதுமான எண்ணிக்கையில் இந்த அளவீடுகளைக் குறித்துக் கொண்ட பிறகு அவை முனைவு அச்சுத்தூரங்களில் குறிக்கப்படுகின்றன. கெப்லரின் கோள் இயக்க விதிகள் பூர்த்தி செய்யப்படும் வகையில் இந்த புள்ளிகள் ஒரு நீள்வட்டக் கோட்டினால் இணைக்கப்படுகின்றன. இந்த நீள்வட்டம் வெளித்தோற்ற நீள்வட்டம் என்று அழைக்கப்படுகிறது. இது வான் தளத்தில் முதன்மை நட்சத்திரத்துடன் இரண்டாவது நட்சத்திரம் கொண்டிருக்கக் கூடிய உண்மையான நீள்வட்ட சுற்றுப் பாதையின் எறியம் ஆகும். இந்த எறிய நீள்வட்டத்தில் இருந்து சுற்றுவட்டப் பாதையின் முழுமையான கூறுகளும் கணக்கிடப்பட முடியும்.
நிறமாலையியல் இருமைகள்
சில சமயங்களில், ஒரு இருமை நட்சத்திரத்திற்கான ஒரே சான்று அது வெளியிடும் ஒளியில் ஏற்படும் டாப்ளர் விளைவில் இருந்து தோன்றுகிறது. இந்த சந்தர்ப்பங்களில், இந்த இருமையில் இருக்கும் நட்சத்திர இணையில், ஒவ்வொரு நட்சத்திரத்தில் இருந்தும் உமிழப்படும் ஒளியில் உள்ள நிறமாலைக் கோடுகளானவை முதலில் நம்மை நோக்கி வரும்போது நீலத்தை நோக்கியும் பின்பு நம்மிடம் இருந்து விலகிச் செல்லும்போது சிவப்பை நோக்கியும் நகரும். அதன் பொதுப் பொருண்மை மையத்தை சுற்றிய இயக்கத்தின் போது இது நிகழும்.
சில நிறமாலையியல் இருமை நட்சத்திரங்களில், இரண்டு நட்சத்திரங்களில் இருந்து வரும் நிறமாலைக் கோடுகளும் காணக் கூடியதாய் இருக்கும். அக்கோடுகள் இரட்டையானாகவும் ஒற்றையானதாகவும் மாறி மாறி இருக்கும். இத்தகையதொரு அமைப்பை இரட்டைக் கோட்டு நிறமாலையியல் இருமை நட்சத்திரம் என்கிறோம். மற்ற அமைப்புகளில், இருமை நட்சத்திரங்களில் ஒன்றின் நிறமாலைக் கோடுகள் மட்டுமே காணக் கூடியதாய் இருக்கும். அக்கோடுகள் குறிப்பிட்ட கால இடைவெளியில் நீலத்தை நோக்கி நகர்வதும் பின் சிவப்பை நோக்கி நகர்வதுமாய் மீண்டும் மீண்டும் நிகழும். இத்தகைய நட்சத்திரங்கள் ஒற்றைக் கோட்டு நிறமாலையியல் இருமை நட்சத்திரங்கள் என்று அழைக்கப்படுகின்றன.
ஒரு நிறமாலையியல் இருமை நட்சத்திரத்தின் இரண்டு நட்சத்திரங்களின் ஆரத் திசைவேகங்களையும் தொடர்ந்து குறித்து அதிலிருந்து அதன் சுற்றுவட்டப் பாதை கண்டறியப்படுகிறது. இந்த அளவுகள் காலத்திற்கு நிகரான அச்சுக் கோட்டில் குறிக்கப்பட்டு வளைகோடு உருவாகிறது. இந்த சுற்றுப்பாதை வட்டமாய் இருந்தால் அப்போது வளைகோடு சைன் வளைகோடாக இருக்கும். சுற்றுவட்டப் பாதை நீள்வட்டமாய் இருக்குமானால், வளைகோட்டின் வடிவம் நீள்வட்டத்தின் வட்டவிலகல் தூரத்தையும் பார்வைக் கோட்டுடன் பிரதான அச்சு கொண்டிருக்கும் நோக்குநிலையையும் பொருத்து அமையும்.
அரைப் பிரதான அச்சு a மற்றும் சுற்றுவட்டப் பாதை தளத்தின் சாய்வு i  ஆகியவற்றைத் தனித்தனியாய் கண்டறிவது சாத்தியமில்லாதது. ஆயினும் அரைப் பிரதான அச்சு மற்றும் சாய்வின் சைன் மதிப்பு ஆகியவற்றின் பெருக்குத்தொகையை (a sin i ) நேரடியாக நேர் அலகுகளில் (அதாவது கிலோமீட்டர்களில்) கண்டறியலாம். கிரகண இருமைகளில் போல a அல்லது i  வேறு வகையாய் கண்டறியப்பட முடிந்தால், சுற்றுவட்டப் பாதைக்கான ஒரு முழுமையான தீர்வைக் கண்டறியலாம்.
ஒரே சமயத்தில் காட்சி இருமைகளாகவும் நிறமாலையியல் இருமைகளாகவும் இருக்கக் கூடிய நட்சத்திரங்கள் அபூர்வமானவை. காட்சி இருமைகள் பெரும்பாலும் பெரிய கால அளவுப் பிரிப்புகளைக் கொண்டிருக்கும். கணக்கிடக் கூடிய அளவு பத்தாண்டுகள் முதல் நூறாண்டுகள் வரை இருக்கும். இவை பொதுவாக நிறமாலைக் கருவி கொண்டு கணக்கிட முடியாத அளவு சிறிய அளவிலான சுற்றுவட்டப்பாதை வேகம் கொண்டிருக்கும். இதற்கு நேரெதிரான வகையில், நிறமாலையியல் இருமை நட்சத்திரங்களோ தங்களது சுற்றுவட்டங்களில் மிக வேகமாய் நகரும். ஏனென்றால் அவை காட்சி இருமைகளாய் காண முடியாத அளவுக்கு நெருக்கமான தூரத்தில் இருக்கும். இவ்வாறாக, ஒரே சமயத்தில் காட்சி இருமைகளாகவும் மற்றும் நிறமாலையியல் இருமைகளாகவும் இருக்கிறதென்றால் அவை ஒப்பீட்டளவில் பூமிக்கு நெருக்கமான தூரத்தில் இருக்க வேண்டும்.
கிரகண இருமைகள்
thumb|செறிவு வேறுபாடு காட்டப்படுகிற கிரகண இருமை நட்சத்திரம்.
இரண்டு நட்சத்திரங்களின் சுற்றுவட்டத் தளம் பார்வைக் கோட்டுடன் நெருக்கமாய் அமைந்திருக்கக் கூடிய ஒரு இருமை நட்சத்திரம் கிரகண இருமை நட்சத்திரம் என்று அழைக்கப்படுகிறது. அல்கோல் கிரகண இருமை நட்சத்திரத்துக்கான சிறந்த உதாரணமாகும்.
ஒரு கிரகண இருமையின் ஒளி வளைகோடானது கொஞ்ச காலத்திற்கு தொடர்ந்து ஒரே ஒளியளவைக் கொண்டிருந்தபின், கொஞ்சகொஞ்சமாய் ஒளியடர்த்தி குறைந்து செல்லும் வகையில் அமைந்திருக்கும். இரண்டு நட்சத்திரங்களில் ஒன்று மற்றொன்றை விட மிகப்பெரியதாய் இருந்தால், ஒன்று ஒரு முழுக் கிரகணத்தால் மறைக்கப்படும். இன்னொன்று வலைய மறைப்பால் மறைவுறும்.
ஒரு கிரகண இருமை நட்சத்திரத்தின் சுற்றுவட்டப் பாதைக் காலத்தை ஒரு ஒளி வளைகோட்டை ஆய்வதன் மூலம் கண்டறியலாம். அத்துடன் அதனைக் கொண்டு அந்த இரண்டு தனித்தனி நட்சத்திரங்களின் ஒப்பீட்டு அளவுகளும் கண்டறியப்பட முடியும். அந்த இருமை நட்சத்திரம் நிறமாலையியல் இருமை நட்சத்திரமாகவும் இருக்குமானால், சுற்றுவட்டப் பாதை கூறுகளும் கண்டறியக் கூடியதாய் இருக்கும். அத்துடன் நட்சத்திரங்களின் நிறையும் ஓரளவு எளிதாய் கண்டறியப்பட முடியும். இதனால் நட்சத்திரங்களின் ஒப்பீட்டு அடர்த்திகளும் கண்டறியப்பட முடியும்.
வானியக்க அளவீட்டு இருமைகள்
வானியக்க அளவீட்டு இருமைகள் சார்பியலாய் அருகருகே அமைந்திருக்கும் நட்சத்திரங்கள் ஆகும். சாதாரண இருமை நட்சத்திரங்களுக்கு பயன்படுத்தும் கணிதத்தையே கண்ணுக்கு மறைந்து காணப்படும் நட்சத்திரத்தின் நிறையைக் காண்பதற்கும் பயன்படுத்தலாம். இந்த சக நட்சத்திரம் மங்கலான ஒளியுடன் இருப்பதால் கண்டறியமுடியாத வண்ணமிருக்கலாம். அல்லது இது மின்காந்த கதிர்வீச்சை வெளியிடாத அல்லது மிகக் கொஞ்சமாக வெளியிடுகிற ஒரு பொருளாகவும் இருக்கலாம். ஒரு நியூட்ரான் நட்சத்திரத்தை இதற்கு நாம் உதாரணமாகக் கூற முடியும்.
புலப்படும் நட்சத்திரத்தின் நிலையானது கவனமாய் மதிப்பிடப்படுகிறது. ஏனென்றால் அதன் சக நட்சத்திரத்தினால் உருவாகும் ஈர்ப்பினால் அது வேறுபடும். தூரத்தில் இருக்கும் மற்ற நட்சத்திரங்களில் இருந்து நட்சத்திரத்தின் தூரம் மீண்டும் மீண்டும் அளவிடப்பட்டு இடநிலையில் ஏற்படுகின்ற நகர்வு ஆய்வு செய்யப்பட வேண்டும்.
சக நட்சத்திரமானது போதுமான அளவு பெரியதாய் இருந்தால் அதன் இருப்பை அளவீடுகளின் மூலம் கண்டறிய முடியும். புலப்படுகின்ற நட்சத்திரத்தின் வானியக்க அளவீடுகளை போதுமான காலத்திற்கு மீண்டும் மீண்டும் எடுப்பதன் மூலம், சக நட்சத்திரம் மற்றும் அதன் சுற்றுவட்டப் பாதை காலம் ஆகியவை குறித்த விவரங்களை கண்டறிய முடியும். அந்த சக நட்சத்திரம் கண்ணுக்குப் புலப்படவில்லை எனினும் கூட, அந்த அமைப்பின் குணநலன்களை கெப்லரின் கோள் இயக்க விதிகள் கொண்டு கண்டறிய முடியும்.
இருமை நட்சத்திரங்களைக் கண்டறிவதற்கான இந்த வழிமுறை சூரியக் குடும்பத்தைக் கடந்த கிரகங்களைக் கண்டறிவதற்கும் பயன்படுகிறது. ஆயினும் இந்த அளவீடுகள் கூடுதல் துல்லியமானதாய் இருக்க வேண்டும். ஒரு நட்சத்திரத்தின் நகர்வைக் கண்டறிவது என்பது நுட்பமான அறிவியல் ஆகும். விண்வெளித் தொலைநோக்கிகள் பூமியின் வளிமண்டலத்தால் விளையக் கூடிய மங்கலாக்கும் விளைவைத் தவிர்த்து கூடுதல் துல்லியமான தீர்வினை வழங்கலாம்.
தூர அடிப்படையிலான வகைப்பாடு
thumb|பிரளய மாறி அமைப்பின் ஒரு சித்தரிப்பு
நட்சத்திரங்களின் அளவுகள் மற்றும் தூரம் ஆகியவற்றின் அடிப்படையில் இன்னொரு வகைப்பாடு அமைந்திருக்கிறது:
பிரிந்துபட்ட இருமை களில் ஒன்று இன்னொன்றின் மீது ஏற்படுத்தும் தாக்கம் அதிகமாய் இருக்காது. ஆனால் இரண்டும் ரோச் மடல்கள் அமைப்புக்குள் இருக்கும். அநேக இருமை நட்சத்திரங்கள் இந்த வகுப்பைச் சேர்ந்தவை.
பாதி-பிரிந்துபட்ட இருமை நட்சத்திர ங்களில் ஒன்று ரோச் மடல்களுக்குள் நிரப்புகிறது. இன்னொன்று அவ்வாறு செய்வதில்லை. ரோச் மடல்களில் இடத்தை நிரப்பும் நட்சத்திரத்தால் வெளியேற்றப்படும் வாயு அடுத்த நட்சத்திரத்திற்கு கடத்தப்படுகிறது.
ஒரு தொடர்பு இருமை யில் இரண்டு நட்சத்திரங்களுமே ரோச் மடல்களை இடம்நிரப்பும். இரண்டு நட்சத்திரங்களைச் சுற்றியும் ஒரு பொதுவான வளிமண்டலப் பகுதி உருவாகிறது. இந்த பகுதியின் விளிம்பில் ஏற்படும் உராய்வானது சுற்றுவட்டப் பாதை இயக்கத்தைத் தடுக்கும்போது இந்த நட்சத்திரங்கள் இறுதியில் ஒன்றாய் இணையக் கூடும்.
பிரளய மாறிகள் மற்றும் ஊடுகதிர் இருமைகள்
ஒரு இருமை நட்சத்திரத்தில் வெள்ளைக் குள்ள நட்சத்திரம், நியூட்ரான் நட்சத்திரம் அல்லது கரும் புள்ளி ஆகியவை போன்ற ஏதேனும் ஒரு மிகச் சிறிய பொருள் உடன் இருக்கும்போது, கொடை நட்சத்திரத்தில் இருந்தான வாயு அந்த பொருள் மீது திரளும். இது ஈர்ப்பு நிலையாற்றலை வெளிப்படுத்தி வாயுவைச் சூடுபடுத்தி கதிர்வீச்சை வெளியிடச் செய்யும். ஊடுகதிர் இருமைகளில், அந்த மிகச் சிறிய பொருளானது ஒரு நியூட்ரான் நட்சத்திரமாகவோ அல்லது ஒரு கரும் புள்ளியாகவோ இருக்கலாம். கொடை நட்சத்திரத்தின் நிறையைப் பொருத்து இந்த நட்சத்திரங்கள் குறைந்த நிறை அல்லது உயர்ந்த நிறை இருமைகளாக வகைப்படுத்தப்படுகின்றன. ஊடுகதிர் இருமைக்கான சிறந்த உதாரணமாக உயர்ந்த நிறை ஊடுகதிர் சிக்னஸ் எக்ஸ்-1 இருமையைக் குறிப்பிடலாம். சிக்னஸ் எக்ஸ்-1 இருமையில் புலப்படாத சக நட்சத்திரத்தின் நிறை சூரியனின் நிறையைக் காட்டிலும் ஒன்பது மடங்கானதாய் இருக்கலாம் என நம்பப்படுகிறது.
சுற்றுவட்டப் பாதை அலைவுநேரம்
சுற்றுவட்டப் பாதை அலைவுநேரம் சில நாட்களாகவும் இருக்கலாம். நூறாயிரம் ஆண்டுகளாகவும் இருக்கலாம்.
குறிப்புமுறைகள்
இருமை நட்சத்திரங்கள் A மற்றும் B  ஆகிய பின்னொட்டுடன் குறிப்பிடப்படுகின்றன. A என்பது முதன்மை நட்சத்திரத்தையும் B  என்பது இரண்டாம் நட்சத்திரத்தையும் குறிக்கிறது. ஒரு இணையைக் குறிப்பதற்கு AB என்ற பின்னொட்டு பயன்படுத்தப்படுகிறது. இரண்டு நட்சத்திரங்களுக்கும் மேல் உள்ள தொகுதிகளுக்கு C, D போன்று கூடுதலான எழுத்துகள் பயன்படுத்தப்படலாம். பேயர் குறிப்பீடு கொண்ட இருமை நட்சத்திரங்களில் மேலொட்டுகள் பயன்படுத்தப்படுகின்றன. உதாரணமாக ζ1 ரெடிகுலி மற்றும் ζ2 ரெடிகுலி ஆகியவை ζ ரெடிகுலி இருமை நட்சத்திரத்தின் பாக நட்சத்திரங்கள் ஆகும்.
இரட்டை நட்சத்திரங்களைக் கண்டறிந்தவர்களின் முதலாம் எழுத்தும் ஒரு சுட்டு எண்ணுடன் குறிப்பிடப்படுவதுண்டு. உதாரணமாக, α செண்டாரி நட்சத்திரம் ஒரு இரட்டை நட்சத்திரம் என்பதை ரிசாடு பாதிரியார் 1689 ஆம் ஆண்டில் கண்டுபிடித்தார். எனவே அது RHD 1 என்று குறிப்பிடப்படுகிறது. கண்டறிந்தவர்களுக்கான சுருக்கக் குறியீடுகளை வாஷிங்டன் இரட்டை நட்சத்திரப் பட்டியலில் காணலாம்.
உருவாக்கம்
இரண்டு தனித்தனி நட்சத்திரங்களின் இடையில் ஏற்படும் ஈர்ப்புவிசை மூலமாக சில இருமை நட்சத்திரங்கள் உருவாவது சாத்தியம் தான் என்றாலும் இந்த நிகழ்வு அபூர்வமாய் நடக்கக் கூடிய ஒன்று. இருமை நட்சத்திரங்கள் மிக அதிக அளவில் இருப்பதை கொண்டு பார்க்கும்போது இது இருமை நட்சத்திரங்கள் உருவாவதற்கான முதன்மையான முறையாக இருக்க முடியாது. அத்துடன் இருமை நட்சத்திரங்களை ஆய்வு செய்கையில் நட்சத்திர உருவாக்கங்களின் போதே இருமை நட்சத்திரங்களும் உருவாகியிருந்திருக்க வேண்டும் என்கிற கருத்தும் எழுகிறது. நட்சத்திர உருவாக்கத்தின் போது மூலக்கூறு மேகம் சிதறி இருமை நட்சத்திரங்கள் உருவாகி இருக்கலாம் என்பது இருமை நட்சத்திரங்கள் அல்லது பல்நட்சத்திரத் தொகுதிகள் உருவானதற்கான ஏற்றுக் கொள்ளத்தக்க விளக்கமாய் இருக்கிறது.
மூன்று நட்சத்திரத் தொகுதியில் மூன்று நட்சத்திரங்களுமே கணிசமான நிறையுடன் இருக்கும் போது, இறுதியில் மூன்றில் ஒரு நட்சத்திரம் அத்தொகுதியில் இருந்து வெளியேற்றப்படுகிறது. எஞ்சிய இரண்டும் ஒரு இருமை நட்சத்திரத்தை உருவாக்குகின்றன.